Document ID: 31987R4066

*****
ΚΑΝΟΝΙΣΜΟΣ (ΕΟΚ) αριθ. 4066/87 ΤΟΥ ΣΥΜΒΟΥΛΙΟΥ
της 22ας Δεκεμβρίου 1987
που καθορίζει, για το έτος 1988, τις ποσοστώσεις που εφαρμόζονται κατά την εισαγωγή στην Πορτογαλία, ορισμένων προϊόντων του τομέα του χοιρείου κρέατος προέλευσης Κοινότητας, με τη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας ότι οι αρχικές ποσοστώσεις για το 1986 που εφαρμόζονται στην Πορτογαλία κατά την εισαγωγή ορισμένων προϊόντων του τομέα του χοιρείου κρέατος προέλευσης Κοινότητας με τη σύνθεσή της στις 31 Δεκεμβρίου 1985 καθορίστηκαν από τον κανονισμό (ΕΟΚ) αριθ. 495/86 (1)· ότι θα πρέπει, σε αυτό το στάδιο και με την επιφύλαξη των οριστικών αριθμητικών στοιχείων που αφορούν τις συναλλαγές άλλων προϊόντων σε αυτό τον τομέα, να αυξηθούν, για το έτος 1988, οι ποσοστώσεις που έχουν καθοριστεί από τον κανονισμό (ΕΟΚ) αριθ. 4063/86 (2) για το έτος 1987, για τα κρέατα χοιροειδών, νωπά, διατηρημένα με απλή ψύξη ή κατεψυγμένα του κωδικού 0203 της συνδυασμένης ονοματολογίας, κατά το ελάχιστο ποσοστό του 10 % που προβλέπεται στο άρθρο 269 παράγραφος 2 στοιχείο γ) της πράξης προσχώρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που η Πορτογαλική Δημοκρατία μπορεί, βάσει του άρθρου 269 της πράξης προσχώρησης, να εφαρμόσει το 1988 κατά την εισαγωγή προϊόντων του τομέα του χοιρείου κρέατος προέλευσης Κοινότητας με τη σύνθεσή στις 31 Δεκεμβρίου 1985, καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1987.

Labels: 3
18
17